Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1356

c) A szakképzettség gyakorlásához szükséges személyes adottságok és készségek: – elemző és szintetizáló készség alkotói szinten, – önálló problémamegoldó készség, – döntéshozatali készség vezetői szinten, – önálló munkára való képesség alkotói szinten, – kritikus és önkritikus látásmód, – képesség új ötletek felvetésére önálló kutatói szinten (kreativitás), – továbbtanulási készség, – készség a megszerzett ismeretek gyakorlatban való irányító jellegű alkalmazására, – minőség iránti elkötelezettség, – magas szintű információkezelési készség, – jó szóbeli és írásbeli kommunikációs készség az anyanyelven és egy kiválasztott idegen nyelven, – interdiszciplináris kutató-fejlesztői csoportban való együttműködési készség, – csapatmunkában való hatékony részvétel képessége, – a kutatások erkölcsi vonatkozásainak (a tudomány társadalom iránti elkötelezettségének ill. a szakmai etikának) felismerése; a kutatás szellemi szabadságának tisztelete; a szakmai viselkedési szabályok elfogadása, – az egyéni és kollektív célok és felelősségek felismerése és ezeknek a szerepeknek megfelelő cselekvés.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes